మద్దతుపై నిర్ణయం తర్వాత చెబుతా: చాడ - Congress leaders meet chada in Hyderabad - EENADU
హైదరాబాద్‌: హుజూర్‌నగర్‌ ఉపఎన్నికల్లో సీపీఐ బరిలోకి దిగకపోవడంతో ఆ పార్టీ మద్దతు కూడగట్టేందుకు ప్రధాన పార్టీలు పోటీపడుతున్నాయి. ఈ నేపథ్యంలోనే సీపీఐ రాష్ట్ర కార్యదర్శి చాడ వెంకటరెడ్డితో కాంగ్రెస్‌ నేత కోదండరెడ్డి తదితరులు భేటీ అయ్యారు. అనంతరం కోదండరెడ్డి మీడియాతో మాట్లాడుతూ... గతంలో జరిగిన చిన్న చిన్న పొరపాట్లపై చర్చించామన్నారు. సిద్ధాంతాల పరంగా కాంగ్రెస్‌, సీపీఐ మధ్య విభేదాలు లేవని చెప్పారు. దేశ, రాష్ట్ర ప్రయోజనాల దృష్ట్యా ఇరు పార్టీలు గతంలో కలిసి పనిచేసిన సందర్భాలు ఉన్నాయన్నారు. హుజూర్‌నగర్‌ ఎన్నికల్లో మద్దతివ్వాలని అన్ని పార్టీలూ తమను కోరినట్లు సీపీఐ తెలిపింది. జాతీయ, రాష్ట్ర స్థాయి నేతలతో చర్చించిన తర్వాత తుది నిర్ణయం తీసుకుంటామని చాడ తెలిపారు.
మరోవైపు హుజూర్‌నగర్‌ ఉపఎన్నికలో తమకు మద్దతివ్వాలని తెరాస కూడా సీపీఐని కోరింది. ఆదివారం హైదరాబాద్‌లోని సీపీఐ కార్యాలయంలో చాడ వెంకట్‌రెడ్డి, మాజీ ఎమ్మెల్యే కూనంనేని సాంబశివరావు, పల్లా వెంకట్‌రెడ్డి తదితర నాయకులతో తెరాస పార్లమెంటరీ పార్టీ నేత కె.కేశవరావు, లోక్‌సభాపక్ష నేత నామా నాగేశ్వరరావు, రాష్ట్ర ప్రణాళిక సంఘం ఉపాధ్యక్షుడు బోయినపల్లి వినోద్‌కుమార్‌లు భేటీ అయ్యారు. దాదాపు గంట సేపు సమావేశమయ్యారు. హుజూర్‌నగర్‌లో సీపీఐ పోటీ చేయనందున తమకు మద్దతు ఇవ్వాలని తెరాస నేతలు కోరారు. తెరాస ప్రతిపాదనపై మంగళవారం నిర్ణయాన్ని ప్రకటిస్తామని చాడ తెలిపారు.
maddatupai nirnayam tarvaata chebuta: chaada - Congress leaders meet chada in Hyderabad - EENADU
hyderabade: hujurenagarsha upaennikallo cpi bariloki digakapovadamto aa party maddatu koodagattenduku pradhaana paarteelu potipadutunnayi. ee nepathyamlone cpi rashtra kaaryadarsi chaada venkataredditho congresse netha kodandareddy taditarulu bheti ayyaru. anantaram kodandareddy meediatho maatlaadutuu... gatamlo jarigina chinna chinna porapaatlapai charchinchaamannaaru. siddhaantaala paramgaa congresse, cpi madhya vibhedaalu levani cheppaaru. desha, rashtra prayojanaala drishtya iru paarteelu gatamlo kalisi panichesina sandarbhaalu unnaayannaaru. hujurenagarsha ennikallo maddativvaalani anni paartiiluu tamanu korinatlu cpi telipindi. jaateeya, rashtra sthaayi nethalatho charchinchina tarvaata tudi nirnayam teesukuntaamani chaada telipaaru.
marovaipu hujurenagarsha upaennikalo tamaku maddativvaalani terasa kuudaa cpin korindi. aadivaaram hyderabadoleni cpi kaaryaalayamlo chaada venkatreddy, maji emmelye koonamneni saambasivaraavu, palla venkatreddy taditara naayakulatho terasa parlamentary party netha ke.keshavarao, lokesabhapaksha netha nama nageshwararao, rashtra pranaalika sangham upaadhyakshudu boinapalli vinodykumaarni bheti ayyaru. daadaapu ganta sepu samavesamayyaru. hujurenagareelo cpi poty cheyananduna tamaku maddatu ivvaalani terasa nethalu koraru. terasa pratipaadanapai mangalavaaram nirnayaanni prakatistaamani chaada telipaaru.